{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":14,"n_cols":6,"rows_kept":14,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Pravilnika o provedbi Programa potpore za proizvođače mandarina za 2019. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga proizvođača agruma i povrća 'NERETVANSKA MLADEŽ'","Potpora za proizvođače mandarina,\nČlanak 4.","Tražimo od Vlade RH da poveća alokaciju sredstava za program potpore za proizvođače mandarina za 2019.  Tražimo od Ministarstva poljoprivrede i ministra poljoprivrede i potpredsjednika Vlade RH, da učini sve potrebne radnje oko usklađivanja svih Pravilnika i prijedloga Pravilnika te zajamči proizvođačima mandarina potporu kroz ovaj program od minimalno 15.000 Kn po hektaru."]
[2,"Silvije Filipović","PRAVILNIK,\nUvjeti prihvatljivosti proizvođača","Što je s proizvođačima upisanima u upisnik poljoprivrednih gospodastava ? Odnosi li se ovo samo na proizvođače s SO ispod 3000, i ako da, zašto ?"]
[3,"Silvije Filipović","Uvjeti prihvatljivosti proizvođača,\nČlanak 5.","Sukladno pravilniku o Upisniku p.g. ( i novom koji je u e-savjetovanju i starom) i pravilniku o evidenciji poljoprivrednog zemljišta (novom i starom) proizvođači parcele pod mandarinom, trenutno u ARKOD ne upisuju na način da se upisuje kultura mandarina, nego samo kao agrumi (440) i mješoviti nasadi (490). Dakle autor ovog teksta nije svjestan formulacije iz drugih pravilnika i kako se uopće provodi upis u evidencije, a to se sada može upisivati na više načina :\n\na) 440 kao voćnjak - agrumi\nb) 490 kao voćnjak - mješoviti nasadi (promjenjuje se samo kad se mješaju maslina, vinova loza i agrumi)\n\nIz samog teksta Programa i ovog pravilnika, nije jasno, kako će Agencija (APPRRR) postupati kod odobrenja Izravnih plaćanja po ovoj mjeri, ako su recimo na parceli pod 440 agrumi, a nije mandarina, nego recimo grejp, limun i drugi citrusi.\n\nIz samog nacrta ovog pravilnika za potporu proizvođača mandarina nije razvidna intencija predlagatelja i predlagatelj se mora očitovati i to pobliže urediti pravilnikom potiče li sve sorte mandarina ili samo mandarinu u žem smislu, a ako je to stav ministarstva, sve takve sorte treba pojedinačno navesti, a tiče se slijedećeg :\n\n1. Odnosi li se zbirna riječ - mandarina, samo na sorte mandarine u užem smislu (ako da, potrebno je navesti sorte mandarine koje to obuhvaća) ?\n\n2. Ako se zbirna riječ - mandarina odnosi na sorte mandarine u širem smislu, smatra li ministarstvo poljoprivrede\nkumkvat (Citrus Fortunella japonica L. i ostale sorte) i klementinu (Citrus reticulata var. Clementine sra 63 i sra64) posebnim sortama mandarine ili posebnim vrstama i jesu li i te kulture obuhvaćene statističkim podacima iz Programa (citiranih 95% površina) potpore za mandarinu za 2019. ili su isključene te sorte/vrste kao posebne, dakle pitanje bi glasilo, jesu li površine pod kukvatom i klementinom isključene kao limun i grejp ili se smatraju \"mandarinama u širem smislu\"?\n\nU ARKOD smislu za sada nema distinkcije između pojedinih sorti ako se gleda samo namjena (katastarska kultura); iako ARKOD ima ako je unošeno i podatke o sortimentu, vremenu sadnje itd...te ti podaci mogu biti dosta precizno statistički obrađeni, no iz ovako sročenog pravilnika, nije jasna intencija predlagatelja kao što nije jasno niti hoće li biti obuhvaćeni i proizvođači i drugih sorti ili samo mandarine u užem smislu...i ako se to odnosi na mandarinu u užem smislu, na koje se sorte odnosi - molimo dopunu i obrazloženje. Hvala.\n\nOvo je osobito važno jer dobar dio dosadašnjih upisa nije imao i ni sada nema na sortnoj listi ni kumvat ni neke sorte mandarina pa se često upisivalo sve pod mandarinu kao citrus reticulata u užem smislu, iako su to zapravo različite sorte. Pozdravljamo napore ministarstva da ovo riješi, pozdravljamo o pohvaljujemo produljenje roka za prijavu, ali nije dato obrazoženje za smanjenje iznosa sa 7500 kn / ha na 7000. Temeljem kojih podataka je snižavan taj iznos ?"]
[4,"Udruga proizvođača agruma i povrća 'NERETVANSKA MLADEŽ'","Uvjeti prihvatljivosti proizvođača,\nČlanak 5.","Tražimo da se otvori ARKOD za upis svih parcela koje nisu upisane te da doradom članka 8. prijedloga Pravilnika o evidenciji uporabe poljoprivrednog zemljišta omogući upis svima bez obzira na to imaju li dokaze iz članka 8. ili ne. Ako se prilikom novih katastarskih izmjera uz svjedoke moglo ostvariti pravo vlasništva nad zemljištem, smatramo da je isto prihvatljivo i za ostvarenje prava posjeda i upis u evidenciju uporabe poljoprivrednog zemljišta."]
[5,"Silvije Filipović","Obveze korisnika potpore,\nČlanak 6.","Članak 6 u cijelosti brisati, jer ispada da se samo oni koji predaju zahtjeve za isplatu moraju pridržavati sanitarnih mjera, Naredbe i Akcijskog plana za suzbijanje ovog štetnika i da će samo njima dolaziti kontrole što nije točno, što je protuzakonito i u koliziji s odredbama zakona o poljoprivredi, drugim krovnim zakonima i nizom drugih podzakonskih tekstova. Prijedlog je da svaki pravilnik, prije nego ide u e-savjetovanje prođe unutar resora poljoprivrede određeno povjerenstvo za usklađivanje između različitih zakona i pravilnika, kako ne bi bilo ovakvih situacija.\n\nIspada da oni koji ne poštuju Naredbu i Akcijski plan, pod uvjetom da ne traže sredstva da su oslobođeni obveze suzbijanja štetnika, što je protuzakonito i ovakav pravilnik bi bilo tko srušio na Upravnom, Ustavnom ili bilo kojem drugom sudu...\n\nIspada da samo oni koji su u Upisniku, moraju dozvoliti pristup na parcelu predstavnicima HAPH, dok drugi to ne moraju, što je također protuzakonito.\n\nCijela formulacija je nespretna i ako se već navodi u zakonu o fitosanitarnoj zaštiti što se kako i na koji način provodi, nije potrebno ovako zadirati u tu problematiku, očitim kršenjem drugih zakona u sferi poljoprivrede."]
[6,"Silvije Filipović","Obveze korisnika potpore,\nČlanak 6.","Misli li predlagateli da spomenuti štetnik (Ceratitis capitata tj. mediteranska voćna muha) napada samo mandarinu u užem smislu ili napada, kao što je poznato i druge sorte, vrste agruma i voća koje nisu agrumi ? Ako ste htjeli vi kao MPS strateški ojačati baš ovaj sektor i ovu kulturu, poticanjem tj. isplatom poticaja samo za neke sorte to se neće postići, jer će se stvoriti zone moguće zaraze upravo tamo gdje se određene sorte ili vrste citrusa ne potiču jednako, jer proizvođači na tim područjima neće imati isti tretman, status niti mogućnosti da kontroliraju štetnike. Ako je to bila argumentacija za donošenje ovog programa, onda je intencija pogrešna i može rezultirati time da se potiče samo proizvođače mandarina u užem smislu, iako im zaraza može doći s površina koje se ne potiču, pri čemu ispada da proizvođači drugih sorti nisu u obvezu poštivati naredbe vezano uz suzbijanje ovog štetnika, što bi stvaralo nove zone zaraze već i unutar samih parcela, unutar cijelog područja uzgoja svih agruma, jer ne postoji niti jedno područje u dolini Neretve gdje postoji isključivo samo jedna sorta mandarine (ili više sorti) u užem smislu niti se predlagatelj odradio, što uopeć smatra mandarinom, pa je potrebno doraditi članak 3. Pravilnika o ovoj mjeri (obrazloženje, što je to mandarina, bilo da se navedu sorte što to jest ili da se navedu sorte/vrste, koje su isključene i što mandarina po mišljenju MPS - nije), dakle prijedlog bi bio dopuna čl 3. novim stavkom (3) koji bi to odgovarajuće regulirao. \n\nNe postoje za sada jasne namjere ministarstva što želi ovime postići jer time neće tnatnije suzbiti ovog štetnika, osim ako se potiče sve kulture pod citrusima, a ne samo jedna vrste ili sorta. Jer i druge sorte/vrste citrusa jesu ciljano opasna zona za ugrozu od ovog štetnika i čak na tim nenavedenim kulturama su zbog razloga više cijene takvih plodova i štete pojedinačno veće za svako takvo stablo i one su podjednako izložene napadu ovog štetnika i mogući su izvoz zaraze, osobito ako se plod uopće ne bere i ostaje na stablu. Potrebno je pobliže definirati što ministarstvo želi, ali tada ministarstvo mora znati i da ako ovaj pravilnik ovako kako je predložen ne rezultira korisnim promjenama u okolišu da će se morati dogodine na vrijeme dorađivati, a ne u zadnji čas. Kritika je u smislu donošenja u zadnji čas, no obzirom na sve što se od zakonodavne materije iz sektora poljoprivrede u proceduri ili donešeno tek prije par mjeseci, nadam se da ovo nije samo predizborni trik, jer ovako nejasna formulacija niza odredbi iz Programa i Pravilnika, omogućava da APPRRR tehnički možda i nikome ne isplati niti kune, ali tada to proizvođači moraju i znati, tko na to ima pravo, a tko ne."]
[7,"Udruga proizvođača agruma i povrća 'NERETVANSKA MLADEŽ'","Obveze korisnika potpore,\nČlanak 6.","Potrebno je izvršiti doradu Akcijskog plana i Naredbe u smislu dozvoljenih aktivnosti u provođenju higijene voćnjaka, ili isto propisati novim člankom Pravilnika."]
[8,"Silvije Filipović","Podnošenje zahtjeva za potporu,\nČlanak 7.","Prijedlog : st. 2 postaje st 4.\n\nPrije st. 2 a iza st. 1. dodaje se novi stavak 2 koji glasi :\nProizvođačem mandarina iz st. 1. ovog članka, smatraju se posjednici bilja, upisani u Upisnik poljoprivrednika (SPG) i Upisnik poljoprivrednih gospodarstava (OPG i ostalo), a koji sukladno \"Naredbi o poduzimanju mjera za sprječavanje širenja i suzbijanja sredozemne voćne muhe - Ceratitis Capitata (Weidemann), NN 73/2018\", imaju u posjedu i korištenju obuhvaćene kulture : Citrus reticulata – mandarina, Citrus reticulata x Citrus aurantium – klementina, Citrus sinensis – naranča, Citrus paradisi – grejp­frut, Fortunella japonica – kumkvat, Satsuma saigon - sajgon, Citrus sinensis var. Navel - navelina i ostale srodne vrste.\n\nDodaje se novi stavak 3.\nProizvođačem mandarina u smislu čl 1. ovog pravilnika, ne smatraju se posjednici bilja : Citrus x limon - limun.\n\nObrazloženje : Predlagatelj nije uvažio prijedlog udruge NM za izmjenama Naredbe i Akcijskog plana za suzbijanje štetenika ceratitis Capitata, ali za sada u ovom pravilniku nije pobliže objasnio niti što to mandarina jest, a što nije, obzirom da svaki pojedini zakon iz sektora poljoprivrede različito tretira pojedine grupe citrusa, za ovaj slučaj, jer se tiče ovog štetnika, mjerodavna bi bila citirana Naredba, ali ne može se očekivati od svih djelatnika APPRRR da su agronomske struke (ako je i to na ovom području uopće itko) i da razumiju namjeru predlagatelja, pa tako ako Naredba pokriva i grejp i kumkvat i klementinu, to mora pisati i u pravilniku, ali ne pokriva neke sorte mandarine u užem smislu (sajgon, navelinu itd...) a što je očito zaboravljeno, a radi se o desecima hektara što nisu nevažne površine, trebalo bi, definitivno navesti da ova mjera ne pokriva limun, pa to treba razlučiti, kako djelatnici APPRRR ne bi dolazili u nedoumicu, odobriti zahtjev ili ne.\n\nOpćeniti komentar je da je ovaj cijeli pravilnik, kao i program u biti nepotreban. Ministarstvo jako dobro zna koje su kulture upisane na dan stupanja pravilnika na snagu i svima su mogli doznačiti sredstva (ONIMA KOJI SU U UPISNIKU RECIMO upisani zaključno s 31. srpnja 2019), eventualno nakon kontrole na terenu vršiti penalizaciju proizvođača koji ne primjenjuju Naredbu, a ne da se cijeli sustav nepotrebno birokratski usporava i opterećuje i da je još ovako nedorečen kako je nedorečen. \n\nMinistarstvo je jednostavnom uredbom svima koji su na određeni dan u oba upisnika moglo doznačiti sredstva provesti kontrolu i eventualne korekcije, a ne da se 90% vremena troši na podnošenje zahtjeva, prihvaćanje ili odbijanje, a govorimo o mizernih za sektor poljoprivrede 10 milijuna kuna..."]
[9,"Udruga proizvođača agruma i povrća 'NERETVANSKA MLADEŽ'","Podnošenje zahtjeva za potporu,\nČlanak 7.","Proizvođačima je potrebno osigurati pomoć pri podnošenju zahtjeva od strane djelatnika Ministarstva poljoprivrede i Agencije za plaćanja."]
[10,"Silvije Filipović","PRAVILNIK,\nAdministrativna kontrola i kontrola na terenu","Primjedba na čl. 8. st. 3 : Samo poštarina kao nepotreban trošak za dostavu rješenja o odbijanju predstavlja znatna financijska sredstva i umjesto direktnog transfera iz ove mjere na taj način >> Hrvatskoj Pošti d.d. na ime poštarine, za \"papirnatu\" dostavu, prijedlog je da se rješenje dostavlja putem AGRONET-a, kao što se dostavlja putem AGRONET-a i sve ostalo, a taj \"poštarinski trošak\" rasporedi u masu sredstava za dodjelu, te iznos sa 7000 opet vrati na 7500/ha. Zašto se zahtjevi šalju putem AGRONET-a a rješenja o odbijanju dostavljaju poštom, koja kao što znamo obično joj treba i nekoliko dana da pošiljke stignu, skraćujući tako ljudima i rokove za eventualne prigovore, koji se opet dostavljaju putem AGRONET-a. Prijedlog je : članak 8. st. 3 u cijelosti brisati ili dodati formulaciju da se postupak dostave rješenja regulira na isti način kao i predaja zahtjeva. Različito postupanje države u ovom slučaju je kontraproduktivno i razumijevajući kojim kadrovskim kapacitetima u dolini Neretve raspolaže MPS i APPRRR..."]
[11,"Silvije Filipović","Prigovori,\nČlanak 9.","Prigovor na čl. 9. st 2 : \n\nPreformulirati tako da glasi : Prigovor iz st.1. ovog članka podnosi se putem AGRONET-a.\n\nObrazloženje : Nije jasno zbog čega se bespotrebno forsira papirologija i to još s povratnicom u dva primjerka, i radi toga smanjuju iznosi pojedinačnih dodjela proizvođačima, te im se stvaraju dodatni administrativni troškovi.\n\nProizvođači mandarine trebaju proizvoditi mandarine, a ne pretvarati se u osobe čiji se život svodi na urudžbiranje dopisa i prigovora. Ako je to i potrebno, postoji AGRONET i kroz njega to treba regulirati. Za osobe koje ne barataju ili nisu sigurne kako baratati pristupom kroz AGRONET, postoji Stručna služba MPS (bivša Savjetodavna služba) i same Ispostave APPRRR, ali na ovaj način, nepotrebno administrativno opterećujete ljude, trošite njihov novac na poštarinu, trošite nepotrebno njihovo vrijeme na te gluposti, a ne na suzbijanje štetnika, pa ako vam je to bila intencija da suzbijate štetnika, ispadate veći štetnici vi kao ministarstvo, pretvarajući se u ministarstvo za prisiljavanje poljoprivrednika, a ne poljoprivrede, trošeći dragocjeno vrijeme poljoprivrednika na potpuno nepotrebne birokratske barijere, jer danas u digitalnom dobu, kad sve što je do jučer u smislu e-građani i e-dozvole kao birokratski teret naporom premijera Plenkovića i njegovih suradnika u posljednjem mjesecu maknuto kao teret s leđa poreznih obveznika, uključivo barijere u veterinarstvu i stočarstvu, VI u voćarstvu se vraćate u 19. stoljeće, VI bi u vašem ministarstvu ovim pravilnikom bili u koliziji s politikom vlade i premijera Plnekovića da se maksimalno rasterećuju svi subjekti od nepotrebnih administativnih barijera a vi uvodite nove namete i vraćate se na papirologiju, dok svi drugi resori tu papirologiju ukidaju. Zašto ?\n\nSvi Jedinstveni zahtjevi za potpore predaju se digitalno, vraćati se na \"papirnati\" dopis i to s povratnicom i to u dva primjerka, je ništa drugo nego - nedopušteno opterećivanje proizvođača novim nametima. Kao takvo - neprihvatljivo i najveći dio ljudi radi kojih se piše ovaj pravilnik to vam neće smatrati nekim napretkom, naprotiv, a valjda vam je namjera bila da ovom mjerom potičete proizvođače i suzbijate štetnika, a ne da potičete Hrvatsku Poštu i knjižare, proizvođače papira i tinte i tjerate ljude da se bave pisanjem dopisa, umjesto obradom voćnjaka."]